## Interior convoca ajudes per un import de 355.000 euros per a dotar de mitjans materials la policia local

*** Els ajuntaments que disposen de policia local podran beneficiar-se d’esta convocatòria el termini de la qual per a sol·licitar-la finalitza el 6 d’agost
* De la quantitat global de l’ajuda, 200.000 euros estan destinats a subvencionar els gastos fets en la compra de jupetins antibales, i 155.500 euros per a emissores**

La Conselleria d’Interior, a través de l’Agència Valenciana de Seguretat i Resposta a les Emergències, ha convocat les ajudes per a finançar els gastos derivats de l’adquisició de mitjans materials destinats als ajuntaments que disposen de policia local per un import global màxim de 355.000 euros.

Estes subvencions es destinen als gastos realitzats en l’adquisició d’emissores de la xarxa COMDES per a ús policial, així com els gastos realitzats en l’adquisició de jupetins antibales, efectuats durant el període comprés entre l’1 de gener de 2024 i el dia de finalització del termini de presentació de sol·licituds, dos mesos a partir de l’endemà de publicar-se en el *Diari Oficial de la Generalitat Valenciana* (DOGV).

En concret, de la quantitat global de l’ajuda, 200.000 euros estan destinats a subvencionar els gastos realitzats en la compra de jupetins antibales, i 155.500 euros per a subvencionar els gastos realitzats en la compra d’emissores de la xarxa COMDES.

El percentatge màxim de subvenció s’establix en funció del nombre d’habitants dels municipis amb cos de policia local. Fins a 20.000 habitants poden percebre fins al 80 %; els que tinguen més de 20.000 i fins a 50.000 habitants, fins al 70 % i amb més de 50.000 habitants i fins a 75.000, el 60 %.

Les sol·licituds, el termini de presentació de les quals va començar el 7 de juny i es prolongarà fins dos mesos després d’eixa data, han de tramitar-se via telemàtica en una única sol·licitud per ajuntament.

Fecha: 11/06/2024